શું લખું અને શું રહેવા દઉં એ યક્ષ પ્રશ્ન છે, ક્યાંક કંઈક એવું લખાઈ જાય કે ભૂલથી પણ spoiler બની જાય એવું મારે થવા દેવું નથી. તો વાર્તા વિષે કે પાત્રો વિષે ચર્ચા નથી કરવી. Interstellar એ જોવા માટે નહિ પણ અનુભવવા માટે છે (અને જો તમારી આજુ બાજુ ક્યાંક I Max માં રીલીઝ થયું હોય તો તો ત્યાં જ જજો). આ ફક્ત એક વિજ્ઞાન કથા નહિ પણ એક ભાવનાત્મક અને અંદરથી હચમચાવી મૂકે તેવી વાર્તાનું વર્ણન/નિરૂપણ છે. અત્યાર સુધી તમે કદાચ ફક્ત ક્યાંક વાંચેલા કે સાંભળેલા શબ્દો wormhole, black hole અને Theory of Relativity નું વૈજ્ઞનિક રીતે સાચું નિરૂપણ તમારી સામે પડદા પર ભવ્યતા અને સત્યાર્થતાની હદ સુધી જોવા મળશે. એ દરેક પાછળનો સિધ્ધાંત અને વિજ્ઞાન પણ જાણવા અને સમજવા મળશે (પણ શરત માત્ર એટલી કે જો એ બધાનું આછું-પાતળું જ્ઞાન તમારી જોડે નહિ હોય તો-તો બમ્પર!! ઘણી ઘટનાઓ અને વાતો તમારી સમજ બહારથી અને માથા ઉપરથી જશે!). શરૂઆતમાં કદાચ એવું લાગે કે આ બધું શું ચાલી રહ્યું છે પણ વખત આવ્યે બધું સમજાવા લાગશે. એક માણસની ઇચ્છાશક્તિ અને વિચારશક્તિની હદ કેટલે સુધી વિસ્તરી શકે એ આ માસ્ટર-પીસ જોઇને જ સમજાય. આ મૂવી બનાવવા માટે નોલને બને ત્યાં સુધી practical effects નો ઉપયોગ કર્યો છે, ગ્રહોનું જે વાતાવરણ, જે અવકાશ યાનો તથા જે પણ robots જોવા મળે છે એ તમામ studio ની અંદર બનાવાયેલા છે અને એટલે જ બધું visually stunning લાગે છે. અમુક ઘટનાઓ અને સીન્સનું તો એવું નિરૂપણ છે કે તમે તમારી સીટની ધારે આવી જાઓ અને મોઢામાંથી અચરજના શબ્દો સરી પડે (literally!). જો આ મૂવીને 3 act માં વહેંચી દઈએ તો શરૂઆતનો act થોડો ધીમો લાગશે પણ પછી તો મૂવી સીધી hyper speed પકડે છે અને time ઝડપી વહી રહ્યો હોય તેવો અનુભવ થાય.